**Arvoisa tavarantoimittaja,**

Baswaren Toimittajaportaali-palvelu poistuu käytöstä ja käytämme jatkossa Baswaren uutta portaalipalvelua, joka yhdistää Basware Commerce Network -verkostoa käyttävät tavarantoimittajat ja ostajaorganisaatiot.

**Miksi siirrymme uuteen palveluun?**

Baswaren uusi portaali on rakennettu käyttäjän ehdoilla. Tämän ansiosta laskujen laatiminen ja käsittely on entistä nopeampaa uudessa palvelussa. Palvelussa on panostettu myös laskujen laatuun - palvelu tarkastaa kaikki laatimasi laskut ja muut asiakirjat reaaliaikaisesti ja varmistaa että laskun tiedot ovat virheettömiä ja että mitään pakollisia tietoja ei puutu. Jos laskun tiedoissa on joku virhe, palvelu ohjeistaa sinulle kuinka virheellinen tieto tulee korjata. Näin laskujen lähettäminen nopeutuu, kun aikaa ei kulu turhiin tiedusteluihin.

**Miten palvelun vaihtuminen vaikuttaa sinun toimintaasi?**

Basware on jo luonut sinulle käyttäjätilin Basware Commerce Network –verkostoon Toimittajaportaaliin kirjattujen tietojen perusteella. Voit aloittaa uuden palvelun käytön yksinkertaisesti kirjautumalla palveluun osoitteessa <https://portal.basware.com>. Kirjautuminen onnistuu samoilla käyttäjätunnuksilla, joita käytit Toimittajaportaalissa.

Jos asiakkainasi on useita ostajaorganisaatioita, saat jokaiselta organisaatiolta ilmoituksen, kun he siirtyvät uuteen palveluun. Huomaa, että voit lähettää uuden palvelun kautta laskuja vain sellaisille organisaatioille, jotka ovat jo siirtyneet uuteen palveluun.

**Mistä saat lisätietoa uudesta palvelusta ja Basware Commerce Network –verkostosta?**

Baswaren infosivustolle, jonka löydät osoitteesta [https://portal.basware.com/info/spmigration?lang=fi](https://portal.basware.com/info/spmigration), on koottu kaikki tarvitsemasi tieto uudesta palvelusta. Sivustolla on tietoa siirtymästä uuteen palveluun, videoita, jotka opastavat sinua uuden palvelun käytössä, vastauksia usein kysyttyihin kysymyksiin, sekä palvelun käyttöohje.

Jos et löydä vastausta kysymykseesi infosivustolta, voit lähettää kysymyksiä sähköpostitse osoitteeseen [portal.info@basware.com](mailto:portal.info@basware.com)